ट्रंप भारत में विशेष रूप से हार्ले डेविडसन मोटरसाइकिलों पर ऊंचा शुल्क लगाए जाने का मुद्दा कई बार उठा चुके हैं। वे अमेरिका को आने वाली ‘हजारों हजार’ भारतीय मोटरसाइकिलों पर आयात शुल्क बढाने की चेतावनी दे चुके हैं। उन्होंने कहा, ‘हम सभी देशों से बात कर रहे हैं। यह रुकेगा या फिर हम उनसे कारोबार करन बंद करेंगे।’ ट्रंप का यह बयान ऐसे समय में आया है जबकि भारत-अमेरिका संबंध कई साल से सकारात्मक राह पर हैं। दोनों देशों का द्विपक्षीय व्यापार पिछले साल बढ़कर 125 अरब डॉलर हो गया जो कि रिकॉर्ड है।